Δημήτρης Σπανός

Ο Δημήτρης Σπανός (Αίγιο, 13 Ιουλίου 1969) είναι νυν Έλληνας προπονητής και παλαίμαχος ποδοσφαιριστής ο οποίος αγωνιζόταν ως κεντρικός επιθετικός. 

 Ποδοσφαιρική σταδιοδρομία 
Ως επαγγελματίας ποδοσφαιριστής αγωνίστηκε στην Α' Εθνική με τη φανέλα του Ιωνικού Νίκαιας, στην Β΄ Εθνική με τη φανέλα του Ατρομήτου Αθηνών και του Παναιγιάλειου και στην Γ΄ Εθνική κατηγορία με τον Α.Σ. Λεωνίδιο,"Μια σταγόνα Ιστορίας": Λεωνίδιο 2000, leonidion.gr τον Βύζαντα Μεγάρων και την Αναγέννηση Άρτας, όπου και τερμάτισε την καριέρα του. Επίσης τη σεζόν 1997–98 αγωνίστηκε στο πρωτάθλημα της Δ΄ Εθνικής με τη φανέλα του Α.Ο. Χανίων.Η προϊστορία του Σπανού με χανιώτικες ομάδες, athlitiko.gr

 Προπονητική σταδιοδρομία 
Με την αποχώρησή του από την ενεργό δράση ως ποδοσφαιριστής το 2005, ανέλαβε καθήκοντα προπονητή στην Αναγέννηση Άρτας στην Γ΄ Εθνική.Οι προπονητές στην Γ’ Εθνική, bluevayeros.gr Τον Απρίλιο του 2007 ανέλαβε την τεχνική ηγεσία του Βύζαντα Μεγάρων, με τη φανέλα του οποίου αγωνιζόταν ως ποδοσφαιριστής για μια τριετία.Ο Σπανός νέος τεχνικός του Βύζαντα, contra.gr Ένα μήνα αργότερα ανέλαβε την τεχνική ηγεσία του Αίαντα Σαλαμίνας, στον οποίο εργάστηκε έως τον Ιανουάριο του 2008. Ακολούθως, ανέλαβε την Ρόδο και το καλοκαίρι του 2009 ανέλαβε την Παναχαϊκή.Παναχαϊκή: Aνακοίνωσε Σπανό ο Κούγιας, athleticradio.gr Το καλοκαίρι του 2010 ανέλαβε τον Παναιγιάλειο, στον οποίο εργάστηκε έως τον Δεκέμβριο του ίδιου έτουςΤέλος ο Σπανός, την Τρίτη ο νέος τεχνικός, novasports.gr και τον Ιανουάριο του 2011 ανέλαβε την τεχνική ηγεσία της Ρόδου για δεύτερη φορά στην καριέρα του.Στο τιμόνι της Ρόδου ο Σπανός, contra.gr Τον Νοέμβριο του ίδιου έτους ανέλαβε τον Αιολικό Μυτιλήνης,Δημήτρης Σπανός, ο νέος προπονητής του Αιολικού, lesvostopforum.blogspot.com στον οποίο εργάστηκε μέχρι τον Απρίλιο του 2012.

Τον Σεπτέμβριο του 2012 ανέλαβε την Ερμιονίδα,Ο Σπανός στην ΑΕ Ερμιονίδας, onsports.gr με την οποία συνεργάστηκε μέχρι τον Δεκέμβριο του 2013. Τον Ιανουάριο του 2014 ανέλαβε τον Πανελευσινιακό, στον οποίο εργάστηκε μέχρι τον Μάρτιο.Τίτλοι τέλους για τον Δημήτρη Σπανό στην Ελευσίνα, thriassio.gr Το καλοκαίρι του ίδιου έτους ανέλαβε την τεχνική ηγεσία της Παναχαϊκής για δεύτερη φορά στην καριέρα του, στην οποία παρέμεινε μέχρι τον Ιανουάριο του 2016.Παραιτήθηκε από την Παναχαϊκή ο Σπανός, onsports.gr Αμέσως ανέλαβε τα καθήκοντα του προπονητή για τη Λαμία, με την οποία και έκλεισε τη σεζόν. 

Το καλοκαίρι του 2016, ανέλαβε τον Απόλλωνα Σμύρνης,Εποχή Σπανού και επίσημα στον Απόλλωνα, sport-fm.gr στον οποίο εργάστηκε για 6 μήνες. Ακολούθως, τον Δεκέμβριο του ίδιου έτους ανέλαβε την τεχνική ηγεσία του Παναιγιάλειου, για δεύτερη φορά μετά από 6 έτη.Σπανός ο διάδοχος του Βόκολου, athleticradio.gr Το καλοκαίρι του 2017 ανέλαβε την τεχνική ηγεσία του Άρη Θεσσαλονίκης,Νέος κύκλος στον Άρη-Υπέγραψε και ανακοινώθηκε ο Δημήτρης Σπανός, makthes.gr στον οποίο εργάστηκε για έναν χρόνο και πανηγύρισε την άνοδο στην Σούπερ Λιγκ.Αποχαιρέτησε με συνέντευξη Τύπου ο Σπανός, novasports.gr 

Το καλοκαίρι του 2018 ανέλαβε την τεχνική ηγεσία της Κέρκυρας,Στην Κέρκυρα ο Δημήτρης Σπανός, iapopsi.gr στην οποία και εργάστηκε μέχρι τον Φεβρουάριο του 2019.Κέρκυρα: Παρελθόν ο Δημήτρης Σπανός, sportime.gr Ακολούθως ανέλαβε την Δόξα Δράμας Ανακοίνωσε τον Σπανό η Δόξα Δράμας, iapopsi.gr τον Μάρτιο του ίδιου έτους. Το καλοκαίρι εκείνο ανέλαβε τον Λεβαδειακό, από τον οποίο και παραιτήθηκε τον Οκτώβριο.Τέλος ο Σπανός από τον Λεβαδειακό, tanea.gr

Το καλοκαίρι του 2020 ανέλαβε την τεχνική ηγεσία του Ιωνικού Νικαίας. με τον οποίο πανηγύρισε την άνοδο στη Σούπερ Λιγκ τη σεζόν 2020-21 για δεύτερη φορά στην καριέρα του. Την επόμενη σεζόν (2021–22) η ομάδα τερμάτισε ως 7η στη Σούπερ Λιγκ αποτελώντας μια από τις πιο πετυχημένες εμφανίσεις από ομάδα που ανέβηκε από τη Β' Εθνική στην Α' και με αήττητη πορεία στα πλέι άουτ τερμάτισε μόνη στην 1η θέση για την μάχη του υποβιβασμού. Εκεί έμεινε έως το καλοκαίρι του 2023 όπου αποχώρησε για ένα μικρό χρονικό διάστημα πριν να επιστρέψει ξανά τον Δεκέμβριο στους Πειραιώτες. Από τον Ιωνικό αποχώρησε ξανά το καλοκαίρι του 2024 ως άκρως πετυχημένος προπονητής και υπέγραψε στην ομάδα των Χανίων όπου και παραιτήθηκε τον Οκτώβριο του ίδιου έτους έπειτα από κάποια αρνητικά αποτελέσματα και ανισορροπία.

Τον Νοέμβριο, ανέλαβε την τεχνική ηγεσία της Καλαμάτας όπου παραιτήθηκε στο τέλος της σεζόν 2024–25 με επιτυχημένη πορεία έως τη δεύτερη θέση χάνοντας την άνοδο με έναν οδυνηρό τρόπο. Από τον Σεπτέμβριο μέχρι τον Νοέμβριο του 2025 διετέλεσε προπονητής του Ηρακλή Θεσσαλονίκης. Από τον Δεκέμβριο του ίδιου έτους είναι προπονητής στην Αναγέννηση Καρδίτσας.

 Παραπομπές 

 Εξωτερικοί σύνδεσμοι 


 Προφίλ του Δημήτρη Σπανού στο transfermarkt.com

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Παναιγιάλειου
Κατηγορία:Ποδοσφαιριστές Α.Ο. Χανιά
Κατηγορία:Ποδοσφαιριστές Βύζαντα Μεγάρων
Κατηγορία:Ποδοσφαιριστές Αναγέννησης Άρτας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Αναγέννησης Άρτας
Κατηγορία:Προπονητές ποδοσφαίρου Βύζαντα Μεγάρων
Κατηγορία:Προπονητές ποδοσφαίρου Α.Σ. Ρόδου
Κατηγορία:Προπονητές ποδοσφαίρου Παναχαϊκής
Κατηγορία:Προπονητές ποδοσφαίρου Αιολικού Μυτιλήνης
Κατηγορία:Προπονητές ποδοσφαίρου Πανελευσινιακού
Κατηγορία:Προπονητές ποδοσφαίρου Π.Α.Σ Λαμίας
Κατηγορία:Προπονητές ποδοσφαίρου Απόλλωνα Σμύρνης
Κατηγορία:Προπονητές ποδοσφαίρου Άρη Θεσσαλονίκης
Κατηγορία:Προπονητές ποδοσφαίρου Δόξας Δράμας
Κατηγορία:Προπονητές ποδοσφαίρου Λεβαδειακού
Κατηγορία:Προπονητές ποδοσφαίρου Ιωνικού Νίκαιας
Κατηγορία:Προπονητές ποδοσφαίρου Π.Σ. Καλαμάτας
Κατηγορία:Προπονητές ποδοσφαίρου Ηρακλή Θεσσαλονίκης
Κατηγορία:Προπονητές ποδοσφαίρου Α.Σ. Αναγέννησης Καρδίτσας 1904